Национална търговска гимназия
Националната търговска гимназия в град Пловдив е основана през 1910 година по инициатива на Пловдивската търговско-индустриална камара.

История 
След откриване на учебната година на 15 септември 1910 г. големият проблем е сградата на училището. Първоначално е наета частната къща на д-р Византиус на Хълма на играчите (Джамбазтепе), но не била никак удобна за целта, например, в банята се помещавала лабораторията по химия. През 1912 г. гимназията се премества в дома на Иван Душев на Часовниковия хълм (Сахаттепе). През 1925 и 1926 год, гимзията се помещана в сградата на Андон Станев, на ул. Л. Странгфорд.

През 1911 г. Пловдивската търговско-индустриална камара поставя началото на фонд „Постройка на търговска гимназия“. Община Пловдив решава да даде място за строеж в размер на 8400 кв. м в югоизточния край на Хълма на изворите (Бунарджика).

На 26 февруари 1926 г. се полага основният камък на сградата, по проект на видните български архитекти Димитър Попов и Лазар Нанчев. В началото на учебната 1927/ 1928 г. гимназията се нанася в новопостроената сграда. Тя е строена солидно, с оглед да се задоволят нуждите на гимназията, на 3 етажа и повече от 1000 m² застроена площ. От същата учебна година се открива и Практическо търговско училище, което носи името на тогавашния председател на Търговско-индустриалната камара – Стефан Обрейков, заради неговото крупно дарение.

След Втората Световна война сградата е взета за военна болница, а по-късно е използвана за занятията на Пловдивския Държавен университет. През това време учениците от гимназията (преименувана междувременно на „Икономически техникум“) учат в прогимназия „Карнеги“ в квартал „Гроздов пазар“. Години по-късно сградата е върната на изконния си притежател и днес тя е сред най-представителните и поддържани сгради, като средствата за модернизирането и освежаването ѝ са събирани от спонсори.

Директори 
 Евтим Дабев (1910 – 1927)
 Петър Малчев (1927 – 1939)
 Павел Нончев (1939 – 1942)
 Янко Манолов (1942 – 1944)
 Христо Алексиев (1944 – 1953)
 Кирил Иванов (1953 – 1955)
 Костадин Вълчев (1955 – 1957)
 Елена Димитрова (1957 – 1965)
 Иван Герасимов (1965 – 1970)
 Михаил Сребринов (1970 – 1985)
 Христина Поборникова (1985 – 1989)
 Юлия Юрдекова (1989 – 2008)
 Славейка Иванова (2008 – 2020)
 Веселка Цекова (от 2020 досега)

Външни препратки 
 Официален сайт на училището
 медия „НТГ Представя“
 Фирми, банка и кооперация – много бизнес в едно училище, в-к „Сега“, 2 април 2006

Бележки 

Професионални гимназии в Пловдив
Централен район (Пловдив)
Основани в България през 1910 година